钦定古今图书集成/明伦汇编/闺媛典/第282卷 > 皇清十五 > 朱汝弘妻汤氏
## 钦定古今图书集成/明伦汇编/闺媛典/第282卷 > 皇清十五 > 朱汝弘妻汤氏

按《苏州府志》：“汤氏，昆山人，长洲新洋里朱汝弘妻。年二十一，弘病殁，无子，一女又夭。母怜之，谓曰：‘尔年少家贫，无可依赖，宁不为久计乎？女泣曰：‘夫死无后，天也。吾守吾志，遑恤其他。且幸有幼叔在，尚可冀延一线’。因抚幼叔成立，授室生男以为嗣，又殇。汤昼耕夜织，辛苦四十馀年，始终不移。年六十五卒’。”